**Sonetul himerei albastre**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Confuzie a nopțíi, e? Himeră?

O floare cu petalele albastre,

Sau aripi de prin visurile noastre

Născute-n ram închis în volieră?

E-un mugur care și-a luat din astre

Culoarea care noaptea îi conferă

Puteri în viața aventurieră

Din zbor în lumea vorbelor măiastre?

De-i numai o-ntâmplare de o clipă

Ce și-a dorit întruchiparea sa,

Nu poate fi, în visul meu, risipă,

Ci o dorință vie de-a putea

Să îmi arate cum se înfiripă

O primăvară nouă-n viața mea.